കുട്ടനാട്ടിലെ ജലനിരപ്പില് വര്ധന മങ്കൊമ്ബ്്എടത്വ: മഴ മാറിനിന്നതോടെ നേരിയ ആശ്വാസം. കക്കി, പമ്ബ ഡാമുകള് തുറന്നതിന്റെ പശ്ചാത്തലത്തില് അപ്പര് കുട്ടനാട് പ്രദേശങ്ങളില് ജലനിരപ്പ് ഉയരുന്നുണ്ട്. ഇന്നു മുതല് മഴ ശക്തിപ്രാപിക്കുമെന്ന് കേന്ദ്ര കാലാവസ്ഥ വകുപ്പ് മുന്നറിയിപ്പ് നല്കിയതിന്റെ പശ്ചാത്തലത്തില് ഭീതിക്ക് അയവുമില്ല. ഇന്നലെ പകല് കുട്ടനാടിന്റെ വടക്കന് മേഖലകളില് അരയടിയില് താഴെയാണ് ജലനിരപ്പുയര്ന്നത്. ഇവിടെ അത്യാവശ്യം യാത്രാ സൗകര്യങ്ങളുമുള്ളതിനാല് ജനങ്ങളുടെ ആശങ്കയ്ക്കു തെല്ലൊരാശ്വാസമുണ്ട്. എന്നാല് കുട്ടനാടിന്റെ മധ്യഭാഗമായ പുളിങ്കുന്ന്, മങ്കൊമ്ബ്, തുടങ്ങിയ പ്രദേശങ്ങള് ഇപ്പോഴും ഒറ്റപ്പെട്ട നിലയിലാണ്. ഇവിടങ്ങളില് ഇന്നലെ ജലനിരപ്പില് വര്ധനവുണ്ടായിട്ടുമുണ്ട്.പൊതുവെ താഴ്ന്ന പ്രദേശമായ ഇവിടെ നിരവധി വീടുകളില് വെള്ളം കയറിക്കഴിഞ്ഞു. റോഡ് ഗതാഗതം ഏറെക്കുറെ പൂര്ണമായി തടസപ്പെട്ടതാണ് ജനങ്ങളുടെ ദുരിതങ്ങളും ആശങ്കകളും ഇരട്ടിപ്പിക്കുന്നത്. ഇതിനിടെ സുരക്ഷിത സ്ഥാനങ്ങള് തേടി പലായനം ചെയ്യുന്നവരുടെ എണ്ണം വര്ധിച്ചിട്ടുമുണ്ട്. പുളിങ്കുന്ന്, മങ്കൊമ്ബ്, കായല്പ്പുറം പ്രദേശങ്ങളിലുള്ളവര്ക്ക് കാവാലത്തെത്തി വേണം സമീപ നഗരങ്ങളിലേക്കു പോകുവാന്. കാവാലത്തു നിന്നും കോട്ടയം, ചങ്ങനാശേരി എന്നിവിടങ്ങളിലേക്കു കെഎസ്ആര്ടിസി സര്വീസ് നടത്തുന്നതും ആശ്വാസകരമാണ്. എന്നാല് മുളയ്ക്കാംതുരുത്തി വാലടി റോഡു കടന്നുപോകുന്ന കോഴിച്ചാല് തെക്ക് പാടശേഖരത്തിലേക്കു വെള്ളം കവിഞ്ഞു കയറുന്നത് ആശങ്കയുയര്ത്തുന്നുണ്ട്. കിഴക്കുനിന്നും ഒഴുകിയെത്തുന്ന വെള്ളം കടലിലേക്കു സുഗമമായി ഒഴുകുന്നതും ജലനിരപ്പു ക്രമാതീതമായി ഉയരാതിരിക്കാന് സഹായകമാകുന്നുണ്ട്. മുന് ദിവസങ്ങളെ അപേക്ഷിച്ചു വെള്ളം തെളിഞ്ഞു തുടങ്ങിയതും പ്രതീക്ഷയ്ക്കു വക നല്കുന്നു. എന്നാല് ഡാമുകള് തുറന്നത് കുട്ടനാടിനെ എങ്ങനെ ബാധിക്കുമെന്നത് ആശങ്കയായി ഇപ്പോഴും തുടരുന്നുണ്ട്. നിയന്ത്രിത അളവിലായതിനാല് ജലനിരപ്പ് അധികം ഉയര്ത്താതെ വെള്ളം ഒഴുകിപ്പോകുമെന്ന പ്രതീക്ഷയിലാണ് ഏവരും. റവന്യു വകുപ്പിന്റെ നിര്ദ്ദേശ പ്രകാരം വാര്ഡ് അടിസ്ഥാനത്തില് അപ്പര് കുട്ടനാട്ടില് ദുരിതാശ്വാസ ക്യാമ്ബുകളുടെ പ്രവര്ത്തനം ആരംഭിച്ചു. പഞ്ചായത്ത് പ്രസിഡന്റുമാരുടെ നേതൃത്വത്തില് ജനകീയ സമിതികള് രൂപീകരിച്ചാണ് ദുരിത ബാധിതരെ ക്യാമ്ബുകളിലേക്ക് മാറ്റുന്നത്. കോവിഡ് രോഗവ്യാപന പശ്ചാത്തലത്തില് പനിയുള്ളവരെ പാര്പ്പിക്കാന് ക്യാമ്ബുകളില് പ്രത്യേക സൗകര്യം ഒരുക്കിയിട്ടുണ്ട്. ദുരിത ബാധിതരായ കിടപ്പ് രോഗികളെ ജില്ലാ ആശുപത്രിയിലേക്ക് മാറ്റുകയാണ്. സബ് കളക്ടര് സൂരജ് ഷാജിയുടെ നേതൃത്വത്തിലുള്ള റവന്യു സംഘവും കുട്ടനാട്ടിലെ ക്യാമ്ബുകളുടെ പ്രവര്ത്തനം വിലയിരുത്താന് എത്തിയിരുന്നു. ജനപ്രതിനിധികള്, പോലീസ്, ഫയര്ഫോഴ്സ്, സന്നദ്ധ പ്രവര്ത്തകര് എന്നിവരുടെ നേതൃത്വത്തിലാണ് ദുരിത ബാധിതരെ ക്യാമ്ബുകളിലേക്ക് മാറ്റുന്നത്. തലവടി, മുട്ടാര് , എടത്വ, തകഴി പഞ്ചായത്തിലെ ഒട്ടുമിക്ക വീടുകളിലും വെള്ളം കയറിയിട്ടുണ്ട്. തുലാമഴ ശക്തി പ്രാപിച്ചാല് കുട്ടനാട്ടുകാര് വീണ്ടും കടുത്ത ദുരിതത്തിലാകാന് സാധ്യതയുണ്ട്.